b'\n_START_ARTICLE_\nL\xc3\xb8ss\n_START_PARAGRAPH_\nL\xc3\xb8ss (fra tysk los(e), \xc2\xabl\xc3\xb8s\xc2\xbb) er en type finkornet, por\xc3\xb8s jordart som driver med vinden. Den best\xc3\xa5r ofte av kvarts, feltspat, kalk og andre mineraler og inneholder normalt ogs\xc3\xa5 organisk materiale. L\xc3\xb8sskornene er kantet og holder seg derfor lenge i store skr\xc3\xa5ninger uten \xc3\xa5 rase ned. Sm\xc3\xa5 partikler av l\xc3\xb8ss kan karakteriseres som st\xc3\xb8v. _NEWLINE_L\xc3\xb8ssjorder, likesom andre sedimenter med h\xc3\xb8yt kvartsinnhold, har sin opprinnelse i erosjon av den blottede underliggende berggrunnen, ofte etterhjulpet av eoliske prosesser. Dette kan for eksempel skje mekanisk med hjelp av en stor ismasse (isbre) der silten transporteres og avsettes med hjelp av vinden, eller ved at vinden eroderer ned fjellgrunnen; slik har for eksempel l\xc3\xb8ssjordene i Kina blitt til._NEWLINE_L\xc3\xb8ssomr\xc3\xa5dene kan bli flere hundre meter tykke, og i visse deler av verden har det blitt bygd bosteder i dem. L\xc3\xb8ss kan omvandles til sv\xc3\xa6rt fruktbar matjord, og mange viktige jordbruksomr\xc3\xa5der ligger p\xc3\xa5 slike avsetninger._NEWLINE_L\xc3\xb8ss finnes p\xc3\xa5 mange steder i verden, f\xc3\xb8rst og fremst i USA, Argentina, Kina, Sentral-Europa, det sentrale Asia, men ogs\xc3\xa5 i bl.a. Nord-Afrika og Australia.'